NAVODILA ZA DELO, 6. 5

**1.ura – PREVERJANJE**

Današnja prva ura je namenjena preverjanju. Saj vemo, čemu služi preverjanje - ugotoviti, koliko in kaj znam. Če bi bili v šoli, bi to naredili skupaj. Jaz bi spraševala, vi bi pridno (ali pa manj pridno) odgovarjali na vprašanja in na koncu bi vsi vsaj približno znali toliko, da bi lahko pisali kontrolno.

Ker pa nismo v šoli, boste to, koliko znate preverili, kar sami. In to kar ob testu, ki bi ga pisali, če bi bili v šoli. Da ne bo kakšne panike - testa ne bom ocenila, saj gre, kot že rečeno, za preverjanje.

Test najdete v priponki.

Poskušajte ga rešiti v 45 minutah in res sami, brez plonkanja. No malce že lahko pokukate v svoje zapiske, zlasti če so urejeni in veste kje iskat odgovore ☺.

Test rešujte (če se le da) na računalniku - listov ne tiskajte, ne rešujte v zvezke.

Rešen test mi vrnete - pošljete na e naslov **danes, 6.5 do 14.00**. Oddaja naloge je OBVEZNA

Naloge bom popravila, saj tudi mene zanima koliko znate. Vrnjene boste dobili najkasneje v enem tednu.

Veliko uspeha pri reševanju.

2. ura – **OGLED FILMA**

Po naporni prvi uri, si lahko drugo uro privoščimo malo sprostitve.

Pred počitnicami smo govorili (pisali) o nastajanju in izumiranju vrst.

Danes pa si boste ogledali dokumentarni film REŠENI PRED IZUMRTJEM z zgodbami o živalskih vrstah, ki nam jih je v Evropi uspelo rešiti pred izumrtjem. Tako boste lahko videli prizadevanje znanstvenikov za ohranitev gamsov, volkov, bobrov, risov in nekaterih drugih živali.

Povezava do dokumentarne oddaje Rešene pred izumrtjem <https://www.rtvslo.si/tv/dokumentarni/arhiv/?4d=174687700#modal>

Uživajte v ogledu.